પ્રસ્તાવને મંજૂરી મળશે તો અધિકારીઓ અગાઉની ટેક્સ સંબંધી સમસ્યાને બદલે GSTના નિયમોના પાલન પર ધ્યાન કેન્દ્રિત કરી શકશે. ઉપરાંત, સરકાર માટે તાત્કાલિક વન ટાઇમ રેવન્યૂ મેળવી શકાશે. પ્રસ્તાવ મુજબ વિચારણા હેઠળની સ્કીમમાં તમામ એસેસમેન્ટ અને અગાઉની બાકીની રકમને આવરી લેવામાં આવેશે. ઉલ્લેખનીય છે કે, GSTનો અમલ પહેલી જુલાઈ, 2017થી કરવામાં આવ્યો હતો. નવી ટેક્સ સિસ્ટમે સેન્ટ્રલ એક્સાઇઝ ડ્યુટી, કાઉન્ટરવેઇલિંગ ડ્યુટી, સેસ, વેલ્યૂ એડેડ ટેક્સ (VAT), એન્ટ્રી ટેક્સ અને પરચેઝ ટેક્સનું સ્થાન લીધું હતું.